**Bonyhád Városi Mezőgazdasági Kft.**

**2023. évre vonatkozó üzleti terve**

A társaság idei esztendőre vonatkozó üzleti tervének készítésénél a szántóföldi művelés költségeit elemzem.

2023-ban a társaság 69,3 Ha területen gazdálkodik, melyből 63,8 Ha Bonyhád Városé, míg a maradék 5,5 Ha magánszemély tulajdonában áll.

Ezen területeket az alábbi bontásban tervezem művelni:

* 17,8 Ha őszi árpa: 5 táblában;

6.853.000.- Ft nettó árbevétel: 5,5 tonna / Ha x 70.000.-Ft / tonna

* 28,1 Ha kukorica: 4 táblában

17.703.000.- Ft nettó árbevétel: 7 tonna / Ha x 90.000.-Ft / tonna

* 8,5 Ha napraforgó: 1 táblában

4.420.000.- Ft nettó árbevétel: 2,6 tonna / Ha x 200.000.-Ft / tonna

* 5,1 Ha lucerna: 4 táblában; + 9,8 Ha rét: 2 táblában;

300.000.- Ft nettó árbevételt tervezek fű- és lucerna széna értékesítésből;

Összesen: 29.276.000.- Ft bevétel.

Kiadás:

Őszi árpa: 380.000.- Ft / Ha = 6.764.000.- Ft

Kukorica: 530.000.- Ft / Ha = 14.893.000.- Ft

Napraforgó: 420.000.- Ft / Ha = 3.570.000.- Ft

Összesen: 25.227.000.- Ft kiadás.

A fent említett számoknál a jelenleg ismert adatokból indultam ki, azonban az időjárás és a nemzetközi helyzet mind a vételárat, mind pedig a termésátlagot jelentős mértékben befolyásolhatja.

Egységes területalapú támogatásból 4.500.000.- Ft bevételre számítok, mely összeg hozzávetőlegesen megegyezik a földek használatáért fizetendő bérleti díj nagyságával.

Szeretném folytatni a 2022-ben elkezdett nagyértékű eszköz beszerzést a fejlesztési tartalék terhére. A 100 lóerős mezőgazdasági vontatóhoz szükségünk van egy pótkocsira, illetve az ügyvezető által használt pick up gépjárművet (16 év és 290 ezer km) is újra cserélném.

Bonyhád, 2023. március 17.

dr. Farkas Attila sk.

ügyvezető